**8. pielikums**

iepirkuma identifikācijas Nr. IeM VP 2020/77 EEZ

Nolikumam

**IEPIRKUMA LĪGUMS *(Projekts)***

“Reklāmas un publicitātes pakalpojumi EEZ projekta “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros”

Iepirkuma identifikācijas numurs IeM VP 2020/14 IDF

Rīgā 2021. gada \_\_\_. \_\_\_\_\_\_\_\_

**Valsts policija**, reģistrācijas Nr. 90000099040, tās priekšnieka *V.Uzvārds* personā, kurš darbojas saskaņā ar Ministru kabineta 2005.gada 18.janvāra noteikumiem Nr.46 „Valsts policijas nolikums”, turpmāk - Pasūtītājs, no vienas puses, un

*(Iepirkuma procedūras uzvarētāja nosaukums*), (*reģistrācijas numurs),* tās *(pilnvarotās personas amats, vārds, uzvārds)* personā, kura rīkojas saskaņā ar *(pilnvarojošā dokumenta nosaukums)*, turpmāk – Izpildītājs, no otras puses, abi kopā turpmāk saukti – Puses, vai katra atsevišķi – Puse,

projekta Eiropas Ekonomikas zonas finanšu instrumenta (turpmāk - EZZ) 2014.-2021.gada perioda programmas “Starptautiskā policijas sadarbība un noziedzības apkarošana” projekta Nr. EEZ/VP/2020/1 “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros, pamatojoties uz Valsts policijas rīkotā iepirkuma “Reklāmas un publicitātes pakalpojumi EEZ projekta “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” (iepirkuma identifikācijas Nr. IeM VP 2020/77 EEZ) (turpmāk – Iepirkums), CPV kods: 79341400-0 – Reklāmas kampaņu pakalpojumi. Pakalpojums., bez viltus maldības un spaidiem noslēdz līgumu (turpmāk – Līgums) par tālāk minēto:

**1. Līguma priekšmets**

**1.1.** Pasūtītājs EZZ projekta Nr. EEZ/VP/2020/1 “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros pasūta un apmaksā, bet Izpildītājs saskaņā ar Līguma nosacījumiem, atbilstoši Tehniskajai specifikācijai (Līguma 1. pielikums) un Pakalpojuma cenām (Līguma 2. pielikums) nodrošina Komunikācijas plāna (Līguma 3.pielikums) īstenošanu (turpmāk – Pakalpojums). Pakalpojuma izpilde tiek īstenota trīs Nodevumos, no kuriem otrais Nodevums tiek sadalīts starp Nodevumos.

**1. 2.** Visi priekšlikumi, dokumenti, audiovizuālie materiāli un informācija, kas radīta Pasūtītāja uzdevumā, pēc Pakalpojuma izpildes un nodošanas pāriet pilnīgā Pasūtītāja īpašumā, ieskaitot visas autortiesības un intelektuālā īpašumā tiesības.

**2. Līguma summa un norēķinu kārtība**

**2.1.** Līguma summa par Pakalpojumu ir **EUR *summa cipariem*** *(summa vārdiem),* neieskaitot pievienotās vērtības nodokli (turpmāk – PVN).

**2.2.** Papildus Līguma summai Pasūtītājs maksā Izpildītājam PVN atbilstoši samaksas veikšanas dienā Latvijas Republikā spēkā esošajos normatīvajos aktos noteiktajai kārtībai un apmēram.

**2.3.** Ja Izpildītājs nav Latvijas Republikā reģistrēts PVN maksātājs, Pasūtītājs PVN aprēķina un pārskaita Izpildītājam saskaņā ar Latvijas Republikas normatīvajos aktos noteikto kārtību.

**2.4.** Līguma summa ietver visus ar Līguma izpildi saistītos Izpildītāja izdevumus, tai skaitā transporta izdevumi un atlīdzība par autoru un blakustiesību subjektu mantiskajām tiesībām, kas saskaņā ar Līgumu pāriet Pasūtītājam, un citi izdevumi šā Līguma noteikumu pilnīgai izpildei.

**2.5.** Pasūtītājs Līguma 2.1.punktā norādīto summu Izpildītājam apmaksā sekojošā kārtībā:

**2.5.1.** par Pakalpojuma Nodevumu - projekta tēla, devīzes, vienotā vizuālā noformējuma izstrāde, 5% (piecu procentu) apmērā no Līguma 2.1.punktā norādītās summas, tas ir **EUR *summa cipariem*** *(summa vārdiem),* neieskaitot PVN, Pasūtītājs veic apmaksu 20 (divdesmit) darba dienu laikā, termiņu skaitot no abpusēji parakstīta nodošanas - pieņemšanas akta (turpmāk – Akts) un attaisnojuma dokumenta saņemšanas Pasūtītāja grāmatvedībā Čiekurkalna 1.līnija 1, k-4, Rīgā;

**2.5.2.** par Pakalpojuma Nodevumu - projekta aktivitātes, saskaņā ar Pasūtītāja un Izpildītāja apstiprināto darba plānu, kas sadalīts starp Nodevumos, 65 % (sešdesmit piecu procentu) apmērā no Līguma 2.1.punktā norādītās summas, tas ir **EUR *summa cipariem*** *(summa vārdiem),* neieskaitot PVN, Pasūtītājs veic apmaksu pa daļām, 1 (vienu) reizi pusgadā, 20 (divdesmit) darba dienu laikā, termiņu skaitot no abpusēji parakstīta Akta un attaisnojuma dokumenta saņemšanas Pasūtītāja grāmatvedībā Čiekurkalna 1.līnija 1, k-4, Rīgā;

**2.5.3.** par Pakalpojuma Nodevumu - “Īsfilma par Projekta īstenošanu”, 30% (trīsdesmit procentu) apmērā no Līguma 2.1.punktā norādītās summas, tas ir **EUR *summa cipariem*** *(summa vārdiem),* neieskaitot PVN, Pasūtītājs veic apmaksu 20 (divdesmit) darba dienu laikā, termiņu skaitot no abpusēji parakstīta Akta un attaisnojuma dokumenta saņemšanas Pasūtītāja grāmatvedībā Čiekurkalna 1.līnija 1, k-4, Rīgā.

**2.6.** Par Līguma 2.5.2. apakšpunkta par starp Nodevumu izpildi Izpildītājs līdz katra sestā mēneša 30 (trīsdesmitajam) datumam apkopo iepriekšējos sešos mēnešos veiktās darbības un iesniedz Pasūtītāja Līguma 11.1.1.apakšpunktā norādītājai atbildīgai personai apstiprināšanai Aktu. Pasūtītāja atbildīgā persona 10 (desmit) darba dienu laikā pēc Akta saņemšanas to rakstiski apstiprina un 2 (divu) darba dienu laikā iesniedz Pasūtītāja grāmatvedībā: Čiekurkalna 1.līnija 1, k-4, Rīga, LV-1026 apmaksai, vai sniedz par to rakstiski pamatotus iebildumus.

**2.7.** Izpildītājs sagatavo attaisnojuma dokumentu par sniegto Pakalpojumu, kurā iekļauj šādu informāciju – Pasūtītāja un Izpildītāja rekvizītus, Pakalpojuma nosaukumu, Pakalpojuma cenu EUR bez PVN, summu, Pasūtītāja Līguma reģistrācijas numuru, Projekta numuru un Pasūtītāja Iepirkuma identifikācijas numuru. Ja Izpildītājs nav iekļāvis attaisnojuma dokumentā šajā punktā noteikto informāciju, Pasūtītājam ir tiesības prasīt Izpildītājam veikt atbilstošas korekcijas un attaisnojuma dokuments tiek apmaksāts tikai pēc veiktajām korekcijām. Izpildītājs ir tiesīgs iesniegt elektronisko rēķinu, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.

**2.8.** Par samaksas dienu tiek uzskatīta diena, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Izpildītāja norēķinu kontu.

**3. Pakalpojuma sniegšana un pieņemšanas kārtība**

**3.1.** Izpildītājs sniedz Pakalpojumu Līgumā noteiktajā apjomā un termiņā un atbilstoši Pasūtītāja norādījumiem, kuri balstās uz Tehniskās specifikācijas prasībām, Finanšu piedāvājumu un Tehnisko piedāvājumu.

**3.2.** Pakalpojums tiek sniegts Līguma 1. pielikumā un 2.pielikumā norādītajos termiņos. Pakalpojuma izpildes rezultātā tiek iesniegti Līguma 1.pielikumā norādītie Nodevumi un atskaites.

**3.3.** Pasūtītājs ne ilgāk kā 10 (desmit) darba dienu laikā pēc Nodevuma vai starp Nodevuma saņemšanas pārbauda tā atbilstību Līgumā noteiktajām prasībām. Pasūtītājs, iepriekš elektroniski par to paziņojot Izpildītājam, var pagarināt Nodevuma atbilstības pārbaudes laiku līdz 30 (trīsdesmit) darba dienām pēc tā saņemšanas, ja Nodevuma vai starp Nodevuma apjoma vai citu objektīvu iemeslu dēļ Pasūtītājs nevar ievērot 10 (desmit) darba dienu termiņu.

**3.4.** Ja Izpildītāja iesniegtais Nodevums vai starp Nodevums atbilst Līguma prasībām, Pasūtītājs elektroniski informē Izpildītāju, ka Pasūtītājam nav pretenziju par pārbaudei saņemto Nodevumu vai starp Nodevumu.

**3.5.** Pēc Pasūtītāja elektroniskā apstiprinājuma saņemšanas Izpildītājs 10 (desmit) darba dienu laikā divos eksemplāros nosūta parakstīšanai Aktu, ar kuru tiek pieņemta attiecīgā Nodevuma vai starp Nodevums izpilde.

**3.6.** Izpildītājs saskaņā ar Līguma 2.5.punktu sagatavo un iesniedz Pasūtītājam attiecīgo attaisnojuma dokumentu  kopā ar Aktu par attiecīgajā maksājumā paredzēto Nodevumu vai starp Nodevums. Attaisnojuma dokuments izsniedzams tikai par tiem attiecīgajā maksājumā ietvertajiem Nodevumiem/atskaitēm, kurus Izpildītājs ir izpildījis.

**3.7.** Nodevums vai starp Nodevums tiek uzskatīts par izpildītu, ja Pasūtītājs Līgumā noteiktajā kārtībā ir informējis Izpildītāju, ka tam nav pretenziju par pārbaudei saņemto Nodevumu vai starp Nodevums, kā arī Līguma 3.13.punktā norādītajā gadījumā. Nodevums vai starp Nodevums ir pieņemts, kad Puses ir parakstījušas Aktu par attiecīgu Nodevumu vai starp Nodevums.

**3.8.** Pēc attiecīgā maksājuma par pieņemtajiem Nodevumiem vai starp Nodevumiem veikšanas, Nodevumi un starp Nodevumi kļūst par Pasūtītāja īpašumu.

**3.9.** Ja Līguma 3.3.punktā noteiktās Nodevuma vai starp Nodevums pārbaudes laikā ir konstatēta iesniegtā Nodevuma vai starp Nodevums neatbilstība Līguma nosacījumiem un/vai Tehniskajā specifikācijā noteiktajam, Pasūtītājs elektroniski izsaka Izpildītājam pretenziju, norādot uz konstatētiem trūkumiem. Puses elektroniski vienojas par trūkumu novēršanas termiņu. Pēc trūkumu novēršanas izdarāma attiecīgā Nodevuma vai starp Nodevums atkārtota pārbaude, ievērojot Līguma 3.3. – 3.5.punkta noteikumus.

**3.10.** Ja pēc Līguma 3.9.punktā norādītā Nodevuma vai starp Nodevums atkārtotas saņemšanas Pasūtītājs konstatē, ka Izpildītājs nav novērsis norādītos trūkumus vai konstatē citas Nodevuma vai starp Nodevums neatbilstības Līguma noteikumiem, kā arī, ja Izpildītājs neiesniedz Nodevumu vai starp Nodevumu atkārtotai pārbaudei noteiktajā termiņā, Pasūtītājs sagatavo un iesniedz Izpildītājam aktu par trūkumiem, nosakot termiņu to novēršanai un ir tiesīgs piemērot līgumsodu. Ja Pasūtītājs konstatē, ka norādītie trūkumi nav novērsti, tas var atteikties no Nodevuma vai starp Nodevums pieņemšanas.

**3.11.** Visus trūkumus, kurus Pasūtītājs konstatē Izpildītajā sniegtajā Pakalpojumā, Izpildītājs novērš uz sava rēķina. Pasūtītājs neatlīdzina izdevumus, kas Izpildītājam radušies, novēršot Pasūtītāja konstatētus trūkumus.

**3.12.** Ja Pasūtītājs bez pamatota iemesla Līguma 3.3.punktā noteiktajā termiņā nepaziņo Izpildītājam par jebkādu Nodevuma vai starp Nodevums neatbilstību vai konstatētiem trūkumiem, tiek uzskatīts, ka Pasūtītājam nav pretenziju par Nodevumu vai starp Nodevums.

**3.13.** Izpildītājs nekavējoties elektroniski paziņo Pasūtītājam (Līguma 11.1.1.apakšpunktā minētajai atbildīgajai personai) par jebkādiem šķēršļiem un problēmām, kas Izpildītājam rodas Pakalpojumu izpildes laikā. Šāds paziņojums pats par sevi neatbrīvo no atbildības par Līguma saistību savlaicīgu izpildi.

**3.14.** Šīs Līguma nodaļas ietvaros par elektronisko komunikāciju tiek uzskatīta informācijas nosūtīšana uz Līgumā 11.1.punktā norādīto Pušu atbildīgo personu e-pasta adresēm.

**4. Pušu tiesības un pienākumi**

**4.1.** Pasūtītāja tiesības:

**4.1.1.** saņemt Pakalpojumu saskaņā ar Līguma noteikumiem;

**4.1.2.** pieprasīt Izpildītājam sniegt informāciju un skaidrojumu par Līguma izpildes gaitu;

**4.1.3.** sniegt Izpildītājam norādījumus, komentārus un izteikt pretenzijas par Pakalpojuma sniegšanas gaitā veiktajiem darbiem.

**4.2**. Pasūtītāja pienākumi:

**4.2.1.** savu iespēju robežās nodrošināt Izpildītāju ar pieprasīto informāciju, dokumentiem, Līguma izpildei nepieciešamo organizatorisko atbalstu, kā arī nodrošināt Pasūtītāja amatpersonu un citu atbildīgo darbinieku līdzdalību Līguma izpildē, ciktāl tas ir nepieciešams kvalitatīvai Pakalpojuma sniegšanai;

**4.2.2.** savlaicīgi informēt Izpildītāju par apstākļiem, kas ietekmē vai var ietekmēt Pakalpojuma sniegšanu;

**4.2.3.** saskaņā ar Līgumā noteikto kārtību veikt darba rezultātu izvērtēšanu un pieņemšanu;

**4.2.4.** saskaņā ar Līgumā noteikto kārtību pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši sniegto Pakalpojumu un veikt samaksu par saņemto Pakalpojumu.

**4.3.** Izpildītāja tiesības:

**4.3.1.** Līgumā noteiktajā kārtībā saņemt samaksu par atbilstoši Līguma nosacījumiem sniegto Pakalpojumu;

**4.3.2.** nepieciešamības gadījumā pieprasīt no Pasūtītāja Pakalpojuma sniegšanai nepieciešamo informāciju, kas ir Pasūtītāja rīcībā.

**4.4.** Izpildītāja pienākumi:

**4.4.1.** sniegt Pasūtītājam informāciju un skaidrojumu par Līguma izpildes gaitu;

**4.4.2.** sniegt Pasūtītājam kvalitatīvu Pakalpojumu Līgumā noteiktajos termiņos un apjomā;

**4.4.3.** savlaicīgi informēt Pasūtītāju par apstākļiem, kas ietekmē vai var ietekmēt Pakalpojuma sniegšanu;

**4.4.4.** rakstveidā saskaņot ar Pasūtītāju jebkādas izmaiņas Pakalpojumu izpildē iesaistīto speciālistu, vai apakšuzņēmēju, kas norādīti Izpildītāja iesniegtajā piedāvājumā, sarakstā;

**4.4.5**. sniegt Pakalpojumu rūpīgi, profesionāli un prasmīgi;

**4.4.6.** novērst jebkuru sniegtā Pakalpojuma neatbilstību Līgumā noteiktajā kārtībā, ja Pasūtītājs informē Izpildītāju par šādu neatbilstību konstatēšanu;

**4.4.7.** Līguma darbības laikā, kā arī pēc tā termiņa beigām, neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju, kura tam uzticēta, izņemot gadījumus, kad Pasūtītājs ir sniedzis rakstisku piekrišanu šādas informācijas atklāšanai;

**4.4.8.** Līgumam izbeidzoties vai Līguma pārtraukšanas gadījumā, nodot Pasūtītajam visu dokumentāciju, kas izstrādāta, sniedzot Pakalpojumu, kā arī dokumentāciju un materiālās vērtības, kas saņemtas no Pasūtītāja Pakalpojuma sniegšanai.

**4.5.** Puses apņemas nekavējoties elektroniski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojumu sniegšanu un Līguma izpildi. Puses var vienoties par Nodevuma vai starp Nodevuma nodošanas termiņa pagarināšanu. Šāds paziņojums pats par sevi neatbrīvo Puses no atbildības par Līguma saistību savlaicīgu izpildi.

**5. Pušu atbildība**

**5.1.** Izpildītājs atbild par visiem zaudējumiem, kas nodarīti Pasūtītājam ar Līguma noteikumu pārkāpumu, tajā skaitā, ja Izpildītājs nav sniedzis Pakalpojumu Līguma noteiktajā termiņā vai sniedzis to nekvalitatīvi.

**5.2.** Pasūtītājs atlīdzina Izpildītājam tikai tiešos zaudējumus, kuri Izpildītājam radušies Pasūtītāja vainas dēļ.

**5.3.** Ja Izpildītājs nav ievērojis Līguma 1.pielikumā un 2.pielikumā noteikto Nodevumu un starp Nodevums iesniegšanas termiņu, Pasūtītājs ir tiesīgs piemērot Izpildītājam līgumsodu 0,5 % (procenta piecas desmitās daļas) apmērā no attiecīgā Nodevuma vai starp Nodevuma cenas, kas ir norādīta Līguma 2.5.punktā, par katru nokavējuma dienu, bet ne vairāk kā 10 % (desmit procentus) no attiecīgā Nodevuma vai starp Nodevuma cenas.

**5.4.** Līguma 3.9.punktā noteiktajā gadījumā Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no attiecīgā Nodevuma vai starp Nodevuma cenas.

**5.5.** Gadījumā, ja Pasūtītājs konstatē, ka Izpildītājs ir veicis Pakalpojuma izpildē iesaistīto speciālistu, institūcijas vai apakšuzņēmēju maiņu, neievērojot Līguma 6.nodaļā noteikto kārtību, Pasūtītājs ir tiesīgs piemērot Izpildītājam līgumsodu 5 % (piecu procentu) apmērā no Līguma 2.1.punktā norādītās Līguma summas un noteikt termiņu šī pārkāpuma novēšanai.

**5.6.** Ja Pasūtītājs kavē samaksas termiņu kādam maksājumam, kuru saskaņā ar Līguma noteikumiem tam bija jāveic, Izpildītājs ir tiesīgs prasīt no Pasūtītāja līgumsodu 0,5 % (procenta piecas desmitās daļas) apmērā no kavētā maksājuma summas par katru nokavēto dienu, bet ne vairāk kā 10 % (desmit procentu) no kavētā maksājuma summas.

**5.7.** Ja Līgums tiek izbeigts saskaņā ar Līguma 13.8.punktā minētajiem apstākļiem un tas ir radījis zaudējumus Pasūtītājam, Pasūtītājs ir tiesīgs pieprasīt no Izpildītāja zaudējumu atlīdzību.

**5.8.** Puses pienākums ir samaksāt līgumsodu 10 (desmit) darba dienu laikā no attiecīgā rēķina saņemšanas. Pasūtītājam ir tiesības ieturēt līgumsodu no Izpildītājam veicama maksājuma.

**5.9.** Līgumsoda samaksa neatbrīvo Puses no saistību pilnīgas izpildes.

**6. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste**

**6.1.** Saskaņā ar Izpildītāja Konkursā iesniegto piedāvājumu Izpildītājs Līguma saistību izpildē ne/piesaista (*atbilstoši Konkursā iesniegtajam piedāvājumam*) apakšuzņēmējus.

**6.2.** Saskaņā ar Izpildītāja Konkursā iesniegto piedāvājumu Izpildītājs Līguma saistību izpildē piesaista šādus speciālistus: (Līguma 4.pielikums).

**6.3.** Izpildītāja Līguma 4.pielikumā minēto speciālistu, papildus personālu, kā arī Līguma 6.1.punktā minēto apakšuzņēmēju, uz kuru iespējām Izpildītājs bija balstījies, lai apliecinātu savas kvalifikācijas atbilstību Konkursa nolikumā noteiktajām prasībām, drīkst nomainīt un piesaistīt tikai ar Pasūtītāja rakstveida piekrišanu, ievērojot Līguma 6.5. un 6.6.punktā paredzētos nosacījumus.

**6.4.** Izpildītājs Līguma 6.1.punktā minētos apakšuzņēmējus, kuru veicamo Pakalpojumu apjoms ir 10% (desmit procenti) no Līguma summas un lielāks, drīkst nomainīt vai piesaistīt jaunus apakšuzņēmējus tikai ar Pasūtītāja rakstveida piekrišanu, ievērojot Līguma 6.5. un 6.6.punktā paredzētos nosacījumus.

**6.5.** Izpildītājs Līguma 6.3. un 6.4.punktā minēto personu nomaiņai Pasūtītājam iesniedz šādus dokumentus:

**6.5.1.** informāciju par apakšuzņēmēju, kuru paredzēts iesaistīt Līguma saistību izpildē, norādot to nosaukumu, reģistrācijas numuru un veicamo darbu īpatsvaru;

**6.5.2.** kvalifikāciju apliecinošos dokumentus atbilstoši Konkursa nolikumā noteiktajam Līguma 4.3.punktā minētajā gadījumā.

**6.5.3.** Pasūtītājs 5 (pieci) darba dienu laikā izskata Izpildītāja iesniegto pieprasījumu piesaistīt jaunus apakšuzņēmējus vai mainīt personālu vai apakšuzņēmējus un sniedz atbildi Izpildītājam.

**6.6.** Pasūtītājs noraida Izpildītāja saskaņā ar Līguma 6.3. vai 6.4.punkta iesniegto priekšlikumu šādos gadījumos:

**6.6.1.** nav iesniegti visi kvalifikāciju apliecinošie dokumenti Līguma 6.3.punktā minētajā gadījumā;

**6.6.2.** kvalifikācija ir zemāka kā Konkursa nolikumā pieprasītā vai tā neatbilst Konkursa nolikumā izvirzītājām prasībām Līguma 6.3.punktā minētajā gadījumā;

**6.6.3.** Pasūtītājs ir konstatējis, ka uz apakšuzņēmēju attiecas kāds no Publisko iepirkumu likuma 42.panta pirmajā daļā minētajiem pretendentu izslēgšanas nosacījumiem.

**6.7.** Ja Izpildītājs kavē maksājumus par apakšuzņēmēja veiktajiem un Izpildītāja pieņemtajiem Pakalpojumiem, apakšuzņēmējs var iesniegt Pasūtītājam attaisnojuma dokumentu par tā faktiski veiktajiem un Izpildītāja pieņemtajiem Pakalpojumiem. Pasūtītājs veic apakšuzņēmēja iesniegtā attaisnojuma dokumenta apmaksu 30 (trīsdesmit) dienu laikā no saņemšanas dienas Pasūtītāja iestādē un par attiecīgo summu samazina Izpildītājam maksājamās summas apmēru. Šajā punktā noteiktā apmaksas kārtība ir iespējama tikai gadījumā, ja Pasūtītājs nav izmaksājis visu Izpildītājam pienākošos summu par izpildīto Pakalpojumu.

**6.8.** Trešo personu, tai skaitā apakšuzņēmēju pieaicināšana Pakalpojuma izpildē pēc Izpildītāja iniciatīvas, neatbrīvo Izpildītāju no atbildības par Līguma saistību izpildi kopumā vai kādu no daļām, kā arī neuzliek Pasūtītājam papildus pienākumus un saistības.

**6.9.** Izpildītājs ir atbildīgs par to, lai saskaņā ar šo Līguma Pakalpojuma izpildē iesaistītais apakšuzņēmējs nepiesaistītu Pakalpojuma izpildē trešās personas, tai skaitā apakšuzņēmējus.

**7. Intelektuāla īpašuma tiesības**

**7.1.** Šī Līguma izpratnē intelektuālais īpašums ir ne tikai autortiesības, bet arī visas citas intelektuālā īpašuma tiesības, kas ir attiecināmas uz Pakalpojuma ieviešanas procesu vai tā laikā sagatavotajiem Nodevumiem un starp Nodevumiem un citiem Pakalpojuma rezultātiem vai to atsevišķām daļām, kas ir intelektuālā īpašuma tiesību objekti.

**7.2.** Izpildītājs apliecina, ka ne Pakalpojuma ieviešanas procesā, ne arī tā laikā sagatavotie Nodevumi un citi rezultāti vai to atsevišķas daļas, kas ir intelektuālā īpašuma tiesību objekti, nepārkāpj vai neaizskar nekādas trešo personu intelektuālā īpašuma tiesības, ko attiecīgā Pakalpojuma izstrādes procesā vai tā laikā sagatavotais Nodevums un citi darba rezultāti vai to atsevišķas daļas ietver vai varētu ietvert. Izpildītājs apliecina, ka tas ir ieguvis intelektuālā īpašuma tiesības, kas nepieciešamas Pakalpojuma ieviešanai un Līgumā noteikto Nodevumu un citu Pakalpojuma rezultātu sagatavošanai tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar Pakalpojuma ieviešanas procesā radīto rezultātu to turpmākajā izmantošanā, ņemot vērā šajā Līgumā noteiktos izņēmumus.

**7.3.** Ar šo Līgumu Pasūtītājs iegūst visas un jebkādas intelektuālā īpašuma tiesības, ko ietver vai varētu ietvert Pakalpojuma ieviešanas laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie Pakalpojuma rezultāti vai to atsevišķas daļas, savukārt Izpildītājs apliecina, ka tas nepretendē ne uz kādām intelektuālā īpašuma tiesībām vai līdzdalību intelektuālajā īpašumā un pilnībā atzīst visas Pasūtītāja tiesības uz intelektuālo īpašumu, ko ietver vai varētu ietvert Pakalpojuma ieviešanas laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie materiāli*.*Gadījumā, ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, kas tieši vai netieši saistītas ar Pakalpojuma ieviešanas laikā radīto Nodevumu un citiem Pakalpojuma rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību šajā sakarā.

**7.4.** Izpildītājs garantē, ka Pakalpojuma ieviešanā nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.

**7.5.** Visi Pakalpojuma ieviešanas rezultātā iegūtie dati visos to formātos ir Pasūtītāja ekskluzīvs īpašums bez laika termiņa un teritorijas ierobežojuma, un Pasūtītājs var brīvi rīkoties ar to, nesaskaņojot ar Izpildītāju.

**7.6.** Pasūtītājs drīkst nodot tālāk trešajām personām 7.1.punktā ietvertās tiesības.

**8. Konfidencialitāte**

**8.1.** Visa un jebkāda informācija, ko Puse sniedz otrai Pusei Līguma izpildes laikā, vai arī tā atklājas pildot Līguma saistības, un Līguma izpildes rezultāti, kā arī jebkura šī informācijas daļa, tai skaitā, bet ne tikai informācija par puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.

**8.2.** Izpildītājam nav tiesību izpaust informāciju, kas Pakalpojuma sniegšanas laikā gūta no Pasūtītāja, trešajām personām bez Pasūtītāja rakstiskas piekrišanas saņemšanas. Izpildītājam ar vislielāko rūpību un uzmanību ir jārūpējas par informācijas drošību un aizsardzību.

**8.3.** Līguma ietvaros konfidenciālo informāciju ir tiesīgs izmantot tikai Izpildītājs un tā speciālisti, ja vien Līgumā nav noteikts savādāk, vai Puses Līguma darbības laikā rakstiski nevienojas citādi.

**8.4.** Pušu pienākums ir nodrošināt, ka tā darbinieki, kuri izmantos otras Puses konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.

**8.5.** Pušu informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.

**8.6.** Šī Līguma nodaļas noteikumi ir spēkā arī pēc Līguma darbības termiņa beigām vai, tam zaudējot spēku, bez termiņa ierobežojumiem.

**8.7.** Šī Līguma nodaļas noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem Pakalpojuma ieviešanas laikā iegūtajiem rezultātiem, kurus šī Līguma izpildes gaitā Izpildītājs ir sagatavojis un nodevis Pasūtītājam. Pasūtītājam materiālu un citu Pakalpojuma ieviešanas laikā iegūto rezultātu izmantošanai nav nepieciešama Izpildītāja rakstiska piekrišanas saņemšana.

**8.8.** Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:

**8.8.1**.informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm (tādējādi nav attiecināms uz gadījumiem, kad informācija kļūst pieejama Līguma noteikumu neizpildes rezultātā Izpildītāja vai tā speciālistu rīcības dēļ);

**8**.**8.2** informācija saskaņā ar Latvijas Republikas normatīvajiem aktiem ir atklāta vai valdības, valsts vai pašvaldību iestādes to noteikušas par atklātu;

**8.8.3.** informācija, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu.

**9. Personas datu apstrādes nosacījumi**

**9.1.** Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei un Pakalpojumu sniegšanai dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.

**9.2.** Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.

**9.3.** Puses ir atbildīgas par personas datu aizsardzības un apstrādes noteikumu ievērošanu.

**9.4.** Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.

**10. Nepārvarama vara**

**10.1.** Puses tiek atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, izņemot ja šie valsts un pašvaldību institūciju lēmumi ir sekas kādai Puses darbībai vai bezdarbībai.

**10.2.** Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā, skaitot no šādu apstākļu rašanās dienas, par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem.

**10.3.** Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt šajā Līgumā paredzētās saistības.

**10.4.** Ja šajā Līguma 10.1.punktā minētie apstākļi turpinās ilgāk par 30 (trīsdesmit) kalendāra dienām, Puses vienojas par saistību izpildes atlikšanu, izbeigšanu vai turpināšanas procedūru.

**11. Pušu atbildīgās personas**

**11.1**. Puses vienojas, ka ar Līguma izpildi saistītos jautājumus risinās Pušu atbildīgās personas:

**11.1.1.** Pasūtītāja atbildīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** tālrunis: \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ prombūtnes laikā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** tālrunis: \_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**11.1.2.** Izpildītāja atbildīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_tālrunis: \_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*.*

**11.2.** Pušu atbildīgām personām ir šādas tiesības:

**11.2.1.** parakstīt attaisnojuma dokumentus, Nodevumu nodošanas un pieņemšanas aktus, atskaites, kā arī citus Līgumā noteiktos aktus;

**11.2.2.** saskaņot Pakalpojumu un tās Nodevumu posmu termiņus;

**11.2.3.** pieteikt pretenzijas par Līguma saistību pienācīgu neizpildi;

**11.2.4.** risināt citus organizatoriskos jautājumus, kas saistīti ar Līguma izpildi;

**11.2.5.** Pušu atbildīgām personām nav tiesību veikt labojumus vai izdarīt grozījumus Līgumā vai tā pielikumos;

**11.2.6.** Pušu atbildīgās personas, veicot savstarpējo saraksti, izmanto Līguma 11.1.punktā minētos sakaru līdzekļus un to rekvizītus (e-pasta adreses un tālruņu numurus).

**12. Strīdu risināšanas kārtība**

**12.1.** Ar Līguma izpildi saistīti Pušu strīdi tiek izskatīti Pušu savstarpējās sarunās. Ja strīds netiek atrisināts 1 (viena) mēneša laikā, strīda izskatīšana tiek nodota izskatīšanai Latvijas Republikas vispārējās jurisdikcijas tiesā pēc Pasūtītāja juridiskās adreses, savstarpējās attiecības apspriežot saskaņā ar Latvijas Republikas normatīvajiem aktiem.

**12.2.** Nekādi strīdi vai domstarpības neatbrīvo Puses no saistību izpildes, ko tām uzliek Līgums. Jebkura Līgumā noteiktā zaudējumu atlīdzināšana vai līgumsoda samaksa neatbrīvo Puses no to saistību pilnīgas izpildes.

**13. Līguma darbības termiņš, grozīšana, un tā izbeigšanas kārtība**

**13.1.** Līgums stājas spēkā ar tā abpusēju parakstīšanas dienu un ir spēkā līdz saistību pilnīgai izpildei. Par parakstīšanas dienu tiek uzskatīts vēlākais datums, kas norādīts laika zīmogā.

**13.2.** Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Publisko iepirkumu likuma 61. pantu.

**13.3.** Būtiski līguma nosacījumu grozījumi ir pieļaujami šādos gadījumos:

**13.3.1.** Līgumā noteiktā Pakalpojuma izpildes laikā ir atklājusies nepieciešamība veikt papildu darbus, kuri nav iekļauti līgumā, bet, kuri neparedzamu apstākļu dēļ kļuvuši nepieciešami Līguma izpildei un kurus nevar tehniski vai ekonomiski nodalīt no līgumā paredzētajiem darbiem, neradot ievērojamas grūtības Pasūtītājam, vai arī papildu darbi ir būtiski nepieciešami līguma izpildei, kaut arī tos iespējams nodalīt no līgumā paredzēto darbu izpildes, kuru dēļ Izpildītājs Līgumā noteiktajā termiņā nevar pabeigt Līgumā noteiktos darbus;

**13.3.2.** Trešo personu darbības rezultātā Izpildītājam nav iespējama Līgumā noteiktā Pakalpojuma izpilde.

**13.4.** Puses garantē, ka personām, kuras slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.

**13.5.** Parakstītais Līgums pilnībā apliecina Pušu vienošanos. Nekādi mutiski papildinājumu netiks uzskatīti par Līguma noteikumiem.

**13.6.** Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības, pienākumus un saistības.

**13.7.** Pasūtītājs ir tiesīgs vienpusēji atkāpties no Līguma, par to brīdinot rakstiski Izpildītāju vismaz 10 (desmit) darba dienas iepriekš:

**13.7.1.** ja Izpildītājs, ir nokavējis Līguma 3.2. punktā noteiktos termiņus;

**13.7.2.** ja Pakalpojums neatbilst Līguma 1.pielikumā un 2.pielikumā noteiktajai tehniskajai specifikācijai un šī neatbilstība nav vai nevar tikt novērsta Līgumā 3.9.punktā paredzētajā termiņā;

**13.7.3.** ja izpildās kāds no Publisko iepirkumu likuma 64.panta pirmās daļas nosacījumiem;

**13.7.4.** ja Līgumu nav iespējams izpildīt, tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**13.8.** Pamatojoties uz Ministru kabineta instrukcijas Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165. un 166.punktu prasībām Pasūtītājam ir tiesības vienpusēji atkāpties no Līguma šādā gadījumā:

**13.8.1.** Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

**13.8.2.** Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;

**13.8.3.** ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

**13.8.4.** Izpildītājs pārkāpj vai nepilda citu būtisku Līgumā paredzētu pienākumu;

**13.8.5.** Izpildītājs Pasūtītājam nodarījis zaudējumus;

**13.8.6**. Ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % (divdesmit piecu procentu) apmērā no Līguma summas;

**13.8.7.** Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;

**13.8.8.** ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % (viens simts procentu) apmērā;

**13.8.9.** ārējā normatīvajā aktā noteiktajos gadījumos;

**13.8.10.** Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai.

**13.9.** Izpildītājs ir tiesīgs vienpusēji atkāpties no Līguma, ja Pasūtītājs kavē Līguma 2.3. punktā norādīto termiņu ilgāk par 30 (trīsdesmit) kalendārajām dienām.

**13.10.** Atkāpšanās no Līguma 13.7., 13.8. un 13.9. punkta kārtībā, neatbrīvo vainīgo Pusi no pienākuma maksāt līgumsodu par termiņu no nokavējuma brīža līdz brīdim, kad otra Puse ir vienpusēji atkāpusies no Līguma.

**14. Citi nosacījumi**

**14.1.** Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

**14.2.** Ja kādai no Pusei tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, Pušu atbildīgā persona, telefona numurs, e-pasta adrese, adrese u.c., tad Puse nekavējoties paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.

**14.3.** Līgums un tā pielikumi sastādīti latviešu valodā uz \_\_ (\_\_\_\_\_\_\_\_\_\_\_\_\_\_\_\_\_\_\_) lapām. Līguma pielikumā kā neatņemamas tā sastāvdaļas pievienoti:

14.3.1. Līguma 1. pielikums: “Tehniskais piedāvājums” uz \_\_(\_\_\_\_\_\_\_) lapām;

14.3.2. Līguma 2.pielikums: “Komunikācijas plāns” uz \_\_\_\_\_\_ lapām;

14.3.3. Līguma 3.pielikums: “Finanšu piedāvājums” paraugs uz \_\_\_\_\_ lapām;

14.3.4. Līguma 4.pielikums: “Piesaistīto speciālistu saraksts” uz \_\_\_\_\_\_\_ lapām.

1. **Pušu rekvizīti**

|  |  |
| --- | --- |
| **Pasūtītājs:**  **Valsts policija**  Reģ.Nr.: 90000099040  Čiekurkalna 1.līnija 1, k – 4, Rīga, LV-1026  Banka: Valsts kase  SWIFT kods: TRELLV22  Konts: LV67TREL2140091031000  Priekšnieks:\_\_\_\_\_\_\_\_\_\_\_\_\_\_\_\_\_\_\_\_\_  (V.Uzvārds) | **Izpildītājs:** |

1. pielikums

2021.gada \_\_\_\_\_\_\_\_\_\_\_\_\_\_\_\_\_\_\_\_

Pasūtītāja līguma reģ. Nr.\_\_\_\_\_

Izpildītāja līguma reģ. Nr.\_\_\_\_\_

Iepirkuma identifikācijas numurs IeM VP 2020/77 EEZ

**tehniskĀ specifikācija***\**

*\* Šis līguma pielikums tiks pievienots no Iepirkuma nolikuma 2. pielikuma “Tehniskā specifikācija”*

|  |  |
| --- | --- |
| **Pasūtītājs:**  **Valsts policija**  Reģ.Nr.90000099040  Priekšnieks  (V.Uzvārds)  \_\_\_\_\_\_\_\_\_\_\_\_\_\_\_\_\_\_\_\_  paraksts | **Piegādātājs:**  **\_\_\_\_\_\_\_\_\_\_\_\_\_\_\_\_\_\_\_\_\_\_** paraksts |

2. pielikums

2021.gada \_\_\_\_\_\_\_\_\_\_\_\_\_\_\_\_\_\_\_\_

Pasūtītāja līguma reģ. Nr.\_\_\_\_\_

Izpildītāja līguma reģ. Nr.\_\_\_\_\_

Iepirkuma identifikācijas numurs IeM VP 2020/77 EEZ

**KOMUNIKĀCIJU PLĀNS***\**

*\* Šis līguma pielikums tiks pievienots no Pretendenta iesniegtā finanšu piedāvājuma (iepirkuma Nolikums 2.1. pielikums)*

|  |  |
| --- | --- |
| **Pasūtītājs:**  **Valsts policija**  Reģ.Nr.90000099040  Priekšnieks  (V.Uzvārds)  \_\_\_\_\_\_\_\_\_\_\_\_\_\_\_\_\_\_\_\_  paraksts | **Piegādātājs:**  **\_\_\_\_\_\_\_\_\_\_\_\_\_\_\_\_\_\_\_\_\_\_**  paraksts |

3. pielikums

2021.gada \_\_\_\_\_\_\_\_\_\_\_\_\_\_\_\_\_\_\_\_

Pasūtītāja līguma reģ. Nr.\_\_\_\_\_

Izpildītāja līguma reģ. Nr.\_\_\_\_\_

Iepirkuma identifikācijas numurs IeM VP 2020/77 EEZ

**PAKALPOJUMA CENAS***\**

*\* Šis līguma pielikums tiks pievienots no Pretendenta iesniegtā finanšu piedāvājuma (iepirkuma Nolikums 4. pielikums)*

4.pielikums

2021.gada \_\_\_\_\_\_\_\_\_\_\_\_\_\_\_\_\_\_\_\_

Pasūtītāja līguma reģ. Nr.\_\_\_\_\_

Izpildītāja līguma reģ. Nr.\_\_\_\_\_

Iepirkuma identifikācijas numurs IeM VP 2020/77 EEZ

**Piesaistīto speciālistu saraksts**

|  |  |  |  |
| --- | --- | --- | --- |
| **Nr. p. k.** | **Speciālista vārds, uzvārds, tālrunis, e-pasta adrese** | **Speciālista amata nosaukums iepirkuma līguma izpildē** | **Sertifikāta Nr.** |
|  |  |  |  |
|  |  |  |  |
|  |  |  |  |

***Papildus piesaistītais personāls***

|  |  |  |  |
| --- | --- | --- | --- |
| **Nr. p. k.** | **Speciālista vārds, uzvārds, tālrunis, e-pasta adrese** | **Speciālista amata nosaukums iepirkuma līguma izpildē** | **Speciālista kvalifikācija** |
|  |  |  |  |
|  |  |  |  |
|  |  |  |  |
|  |  |  |  |