Apstiprināts

Valsts policijas

iepirkumu komisijas

2020.gada \_\_\_\_\_\_\_\_\_\_\_\_\_ sēdē

**VALSTS POLICIJAS**

IEPIRKUMA

**“Reklāmas un publicitātes pakalpojumi EEZ projekta “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros”**

(iepirkuma identifikācijas Nr. IeM VP 2020/77

EEZ)

NOLIKUMS

**Rīga, 2020**

SATURS

[I. VISPĀRĪGĀ INFORMĀCIJA 3](#_Toc9858093)

[1. Iepirkuma identifikācijas numurs, iepirkuma procedūra, pasūtītājs un tā rekvizīti 3](#_Toc9858094)

[2. Pretendents 3](#_Toc9858095)

[3. Iepirkuma priekšmeta apraksts un apjoms 4](#_Toc9858096)

[4. Garantijas un kvalitātes prasības 4](#_Toc9858097)

[5. Informācijas iegūšana, apmaiņa un papildu informācijas sniegšana 4](#_Toc9858098)

[6. Piedāvājuma iesniegšanas vieta, datums, laiks un kārtība 5](#_Toc9858099)

[7. Piedāvājuma atvēršanas vieta, datums, laiks un kārtība 5](#_Toc9858100)

[II. PIEDĀVĀJUMA NOFORMĒJUMA PRASĪBAS 5](#_Toc9858101)

[III. PRETENDENTU IZSLĒGŠANAS NOSACĪJUMI, ATLASES (KVALIFIKĀCIJAS) PRASĪBAS, PRASĪBAS TEHNISKAJAM UN FINANŠU PIEDĀVĀJUMAM 7](#_Toc9858102)

[15. Pretendentu izslēgšanas nosacījumi 7](#_Toc9858103)

[16. Pretendentu atlases (kvalifikācijas) prasības un atlasei iesniedzamie dokumenti 7](#_Toc9858104)

[19. Prasības Tehniskajam/ Finanšu piedāvājumam 10](#_Toc9858105)

[20. Prasības Finanšu piedāvājumam 10](#_Toc9858106)

[IV. PIEDĀVĀJUMU VĒRTĒŠANA 10](#_Toc9858107)

[V. IEPIRKUMA LĪGUMA SLĒGŠANA 12](#_Toc9858108)

[VI. CITA INFORMĀCIJA UN NOTEIKUMI 13](#_Toc9858109)

# **VISPĀRĪGĀ INFORMĀCIJA**

## Iepirkuma identifikācijas numurs, iepirkuma procedūra, pasūtītājs un tā rekvizīti

* 1. Iepirkuma identifikācijas numurs: **IeM VP 2020/77 EEZ.**
  2. Iepirkuma procedūra – iepirkums Publisko iepirkumu likuma (turpmāk – PIL) 9. panta kārtībā (turpmāk – iepirkums).
  3. **Pasūtītājs:**

|  |  |
| --- | --- |
| Pasūtītāja nosaukums | Valsts policija |
| Juridiskā adrese | Čiekurkalna 1.līnija 1, k-4, Rīga, LV-1026 |
| Reģ. Nr. | 90000099040 |
| e-pasta adrese: | [pasts@vp.gov.lv](mailto:pasts@vp.gov.lv) |

* 1. **Kontaktpersona**, kura sniedz organizatoriska rakstura informāciju par iepirkumu, ir Valsts policijas Galvenās administratīvās pārvaldes Nodrošinājuma pārvaldes Iepirkumu nodaļas vecākā speciāliste **Vija Keiša**, adrese: Čiekurkalna 1.līnija 1, k-4, Rīga, LV – 1026, e-pasta adrese: [**vija.keisa@vp.gov.lv**](mailto:vija.keisa@vp.gov.lv), tālr. – 67075523.
  2. **Iepirkuma komisijas darbības pamatojums:** Valsts policijas iepirkumu komisija (turpmāk - Komisija), apstiprināta ar Valsts policijas 2020.gada 22. oktobra pavēli Nr.5090 “Par Valsts policijas iepirkumu komisijas izveidošanu”.
  3. **Finansēšanas avots -** Eiropas Ekonomikas zonas finanšu instrumenta 2014.-2021. gada perioda programmas “Starptautiskā policijas sadarbība un noziedzības apkarošana” projekta Nr. EEZ/VP/2020/1 “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” līdzekļi.

1. **Pretendents**
   1. Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā (turpmāk – Pretendents), kas iesniegusi piedāvājumu nodrošināt pakalpojumu saskaņā ar iepirkuma “Reklāmas un publicitātes pakalpojumi EEZ projekta “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros”, identifikācijas Nr. IeM VP 2020/77 EEZ, nolikumā (turpmāk –Nolikums) norādītajām Pasūtītāja prasībām.
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
   3. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība):
      1. visi apvienības dalībnieki paraksta iesniedzamos dokumentus. Gadījumā, ja iesniedzamos dokumentus paraksta viens no apvienības dalībniekiem, piedāvājumam jāpievieno pārējo piegādātāju apvienības dalībnieku pilnvaras (apliecinātas pilnvaru kopijas, skenētas PDF formātā);
      2. piedāvājumā norāda personu, kura pārstāv piegādātāju apvienību iepirkumā, nodrošinot informācijas apmaiņu ar Komisiju iepirkuma ietvaros;
      3. piedāvājumā norāda katras personas uzņemtos pienākumus paredzamā līguma saistību izpildē. Šo informāciju paraksta katrs piegādātāju apvienības dalībnieks;
      4. iesniedz apliecinājumu, ka gadījumā, ja piegādātāju apvienībai tiks piešķirtas līguma slēgšanas tiesības, 10 (desmit) darba dienu laikā piegādātāju apvienība pēc savas izvēles izveidosies atbilstoši noteiktam juridiskam statusam ar atbildības sadalījumu katram no biedriem vai normatīvajos aktos noteiktā kārtībā noslēgs sabiedrības līgumu. Pirms līguma noslēgšanas personu apvienībai pēc savas izvēles izveidojas atbilstoši noteiktam juridiskam statusam, par to rakstveidā informējot Pasūtītāju, vai noslēdz sabiedrības līgums normatīvajos aktos noteiktajā kārtībā un 1 (vienu) tā eksemplāru (oriģināls vai kopija (ja tiek uzrādīts oriģināls)) iesniedz Pasūtītājam.
2. **Iepirkuma priekšmeta apraksts un apjoms**
   1. Iepirkuma priekšmets ir reklāmas un publicitātes pakalpojumi EEZ projekta “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” ietvaros (turpmāk – pakalpojums) atbilstoši Tehniskajai specifikācijai (Nolikuma 2. pielikums).
   2. Iepirkuma mērķis ir noteikt saimnieciski izdevīgāko pakalpojuma sniedzēju un noslēgt iepirkuma līgumu.
   3. Iepirkuma priekšmets nav sadalīts iepirkuma daļās. Iepirkums netiek dalīts daļās, jo minētie darbi ir saistīti vienota mērķa sasniegšanai, tie veicami vienlaicīgi.
   4. CPV kods: 79341400-0 (Reklāmas kampaņu pakalpojumi. Pakalpojums.).
   5. Plānotā līgumcena: **33 057,85 EUR** (*trīsdesmit trīs tūkstoši piecdesmit septiņi eiro un 85 centi*) bez pievienotās vērtības nodokļa (turpmāk – PVN).
   6. Iepirkuma līguma darbības termiņš: spēkā ar iepirkuma līguma abpusēju parakstīšanas dienu un ir spēkā līdz Tehniskajā specifikācijā/ Tehniskajā piedāvājumā (Nolikuma 2. pielikums) noteiktajam termiņam..
   7. Samaksas kārtība:

|  |  |  |  |
| --- | --- | --- | --- |
| **Nr.**  **p.k.** | **Pakalpojums** | **Samaksas apjoms** | **Norēķinu kārtība** |
|  | Nodevums - projekta tēla, devīzes, vienotā vizuālā noformējuma izstrāde | 5 % (piecu procentu) apmērā no Finanšu piedāvājumā norādītās cenas | Pasūtītājs veic apmaksu 20 (divdesmit) darba dienu laikā, termiņu skaitot no abpusēji parakstīta Darbu pieņemšanas nodošanas akta (turpmāk – Akts) un attaisnojuma dokumenta saņemšanas Pasūtītāja grāmatvedībā Čiekurkalna 1.līnija 1, k-4, Rīgā. |
|  | Nodevumi - projekta aktivitātes, saskaņā ar Pasūtītāja un Izpildītāja apstiprināto darba plānu | 65 % (sešdesmit pieci procenti) no Finanšu piedāvājumā norādītās cenas, proporcionāli sadalot visiem nodevumiem | 1 (vienu) reizi pusgadā Pasūtītājs veic apmaksu pa daļām 20 (divdesmit) darba dienu laikā, termiņu skaitot no abpusēji parakstīta Akta un attaisnojuma dokumenta par nodevuma izpildi saņemšanas Pasūtītāja grāmatvedībā Čiekurkalna 1.līnija 1, k-4, Rīgā. |
|  | Nodevums – “Īsfilma par Projekta īstenošanu” (saskaņā ar Nolikuma 2.1. pielikuma 1. pielikuma 6. punktu | 30% (trīsdesmit procentu) apmērā no Finanšu piedāvājumā norādītās cenas | Pasūtītājs veic apmaksu 20 (divdesmit) darba dienu laikā, termiņu skaitot no abpusēji parakstīta Akta un attaisnojuma dokumenta saņemšanas Pasūtītāja grāmatvedībā Čiekurkalna 1.līnija 1, k-4, Rīgā. |

1. **Garantijas un kvalitātes prasības**
   1. Pretendentam jāgarantē pakalpojumu sniegšana visā līguma darbības periodā atbilstoši Nolikuma prasībām.
2. **Informācijas iegūšana, apmaiņa un papildu informācijas sniegšana**
   1. Pretendents ar iepirkuma aktuālo informāciju, t.sk. Nolikumu, tā pielikumiem, Nolikuma grozījumiem, atbildēm uz ieinteresēto Pretendentu jautājumiem var iepazīties un lejupielādēt pircēja profilā: <https://www.eis.gov.lv/EKEIS/Supplier/Organizer/536> šā iepirkuma sadaļā.
   2. Ieinteresētais Pretendents Elektronisko iepirkumu sistēmas (turpmāk – EIS) e-konkursu apakšsistēmā šā iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs [[1]](#footnote-1).
   3. Informācijas apmaiņa starp Pasūtītāju un Pretendentiem notiek PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Ieinteresētais Pretendents papildu informāciju par iepirkuma Nolikumā iekļautajām prasībām pieprasa rakstiskā veidā, nosūtot to uz Nolikuma 1.4.punktā norādīto e-pasta adresi vai iesniedz EIS e-konkursu apakšsistēmā šā iepirkuma sadaļā. Pretendents pārliecinās par informācijas pieprasījuma nosūtīšanu, zvanot Nolikuma 1.4.punktā norādītajai kontaktpersonai.
   4. Ja ieinteresētais Pretendents ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām. Papildu informāciju Pasūtītājs nosūta Pretendentam, kas uzdevis jautājumu, un vienlaikus ievieto šo informāciju Nolikuma 5.1.punktā norādītajā pircēja profilā, kur ir pieejami iepirkuma dokumenti, norādot arī uzdoto jautājumu (nenorādot tā iesniedzēju).
   5. Tiek uzskatīts, ka ieinteresētais Pretendents ir saņēmis Nolikumu, informāciju par izmaiņām Nolikumā un papildu informāciju ar brīdi, kad tā ir publicēta Nolikuma 5.1.punktā norādītajā tīmekļvietnē.
   6. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tas var ietekmēt piedāvājumu saturu un piedāvājumu vērtēšanu.
3. **Piedāvājuma iesniegšanas vieta, datums, laiks un kārtība**
   1. Piedāvājumu iesniegšana notiek **elektroniski EIS e-konkursu apakšsistēmā** līdz EIS e-konkursu apakšsistēmā šā iepirkuma sadaļā norādītajam piedāvājumu iesniegšanas termiņam*.*
   2. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un tiks atgriezti iesniedzējiem.
   3. Pretendents nedrīkst iesniegt piedāvājuma variantus. Ja Pretendents iesniedz vairākus piedāvājumu variantus, tie visi ir atzīstami par nederīgiem.
   4. Pretendents jebkurā laikā līdz Nolikuma 6.1.punktā noteiktā piedāvājumu iesniegšanas termiņa beigām var atsaukt vai grozīt savu piedāvājumu, iesniedzot attiecīgo dokumentu EIS e-konkursu apakšsistēmā, attiecīgi to noformējot kā *„GROZĪJUMI”* vai *„ATSAUKUMS”*. Piedāvājuma atsaukšanai ir bezierunu raksturs un tas izslēdz Pretendenta atsauktā piedāvājuma tālāku līdzdalību iepirkumā.
   5. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 7.3. punktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai. Ja Pasūtītājs 15 (piecpadsmit) minūšu laikā elektronisko atslēgu ar paroli šifrētā dokumenta atvēršanai nesaņem, Pretendenta piedāvājums tālāk netiek vērtēts.

# PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar Nolikumā izvirzītajām prasībām. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
   1. **izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas**;
   2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, klāt pievienojot Microsoft Word formātā aizpildītas formas (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
   3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2. Sagatavojot piedāvājumu, Pretendents ievēro, ka:
   1. Iesniedzamie dokumenti jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
   2. Iesniedzot piedāvājumu, **Pretendents paraksta piedāvājumu ar EIS piedāvāto elektronisko parakstu** vai ar drošu elektronisko parakstu un laika zīmogu. Pieteikumu paraksta Pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu (apliecinātu dokumentu kopiju, skenētu PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms.
   3. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
   4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus;
   5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
3. **Piedāvājums sastāv no šādiem dokumentiem:**
   1. Pieteikums dalībai iepirkumā (Nolikuma 1.pielikums);
   2. Pilnvaras kopija (ja attiecināms);
   3. Tehniskā specifikācija/ Tehniskais piedāvājums (Nolikuma 2.pielikums);
   4. Finanšu piedāvājums (Nolikuma 4.pielikums);
   5. Apliecinājumi, vienošanās vai citi dokumenti par sadarbību konkrētā līguma izpildē saskaņā ar Nolikuma 2.punkta prasībām(ja attiecināms);
   6. Pretendenta atlases (kvalifikācijas) dokumenti (Nolikuma 15.punkts).
4. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti, sertifikāti un citi ārvalstīs izsniegtie dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
5. Pretendents noformē piedāvājuma dokumentu tulkojumus atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”, un visiem tam pievienotajiem dokumentiem ir jāatbilst Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
6. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
7. Informāciju, kas ir komercnoslēpums, atbilstoši Komerclikuma 19.pantam, vai kas uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.

# PRETENDENTU IZSLĒGŠANAS NOSACĪJUMI, ATLASES (KVALIFIKĀCIJAS) PRASĪBAS, PRASĪBAS TEHNISKAJAM UN FINANŠU PIEDĀVĀJUMAM

## Pretendentu izslēgšanas nosacījumi

* 1. Komisija izslēdz Pretendentu no dalības iepirkumā PIL 9. panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
  2. Attiecībā uz PIL 9. panta astotajā daļā noteiktiem izslēgšanas gadījumiem informācija tiks pārbaudīta PIL 9. pantā noteiktajā kārtībā un attiecībā uz Starptautisko un Latvijas Republikas nacionālo sankciju likuma 11.1 pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.

## Pretendentu atlases (kvalifikācijas) prasības un atlasei iesniedzamie dokumenti

|  |  |  |
| --- | --- | --- |
| **Punkts** | **Prasība** | **Dokuments, kas apliecina prasības izpildi** |
| **Atbilstība profesionālās darbības veikšanai** | | |
|  | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.  Ja Pretendents ir piegādātāju apvienība prasība jāizpilda katram piegādātāju apvienības dalībniekam. | 1. Par Latvijas Republikā reģistrētu Pretendentu reģistrāciju atbilstoši normatīvo aktu prasībām, Komisija pārbaudīs informāciju Uzņēmumu reģistra publiski pieejamā datubāzē; 2. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām un, lai tas izpildītu Starptautisko un Latvijas Republikas nacionālo sankciju likuma 11.1 panta prasības, jāiesniedz kompetentas institūcijas izziņas par Pretendenta amatpersonām un patiesā labuma guvējiem, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla. |
| **Tehniskās un profesionālās spējas** | | |
|  | Pretendents pēdējo 3 (trīs)gadu laikā līdz piedāvājuma iesniegšanas brīdim ir realizējis vismaz 1 (vienu) projektu, kas vienlaikus iekļauj šādus elementus: projekta tēla, devīzes, vienota vizuālā noformējuma koncepcijas izstrāde, publicitātes nodrošināšana un kura finanšu apjoms ir vismaz 10 000 (desmit tūkstoši) EUR bez PVN. | 1. Pieredzes apliecinājums, kas noformēts Nolikuma 5. pielikumā noteiktajā formā. Komisijai ir tiesības ziņas pārbaudīt, sazinoties ar norādīto pakalpojuma saņēmēja kontaktpersonu. 2. Pieredzes apliecinoši dokumenti, **piemēram, pasūtītāja atsauksmes** ar konkrētiem izpildes termiņiem, veiktajiem darbiem, attaisnojuma dokumenti vai citi dokumenti. 3. Ja pretendents ir piegādātāju apvienība vai personālsabiedrība, prasība jāizpilda vismaz vienam no piegādātāju apvienības biedriem (personālsabiedrības biedram) vai visiem piegādātāju apvienības dalībniekiem (personālsabiedrības biedriem) kopā. |
|  | Pretendenta piedāvātais **projekta vadītājs**, kurš tiks piesaistīts iepirkuma līguma izpildē, pēdējo 3 (trīs) gadu laikā līdz piedāvājuma iesniegšanas brīdim) ir vadījis vismaz 1 (vienu) projektu, kas vienlaikus iekļauj šādus elementus: projekta tēla, devīzes, vienota vizuālā noformējuma koncepcijas izstrāde, publicitātes nodrošināšana. | 1. **Pieredzes apliecinājums**, kas noformēts Nolikuma 6. pielikumā noteiktajā formā. Komisijai ir tiesības ziņas pārbaudīt, sazinoties ar norādīto pakalpojuma saņēmēja kontaktpersonu. 2. Pieredzes apliecinoši dokumenti, **piemēram, pasūtītāja atsauksmes** ar konkrētiem izpildes termiņiem, veiktajiem darbiem, attaisnojuma dokumenti vai citi dokumenti. *Ja iesniegtajā dokumentā ir norādīts speciālista pārstāvētais uzņēmums, bet nav minēts pats speciālists, Pretendents iesniedz apliecinājumu, ka norādītā līguma izpildē projekta vadītājs vadījis reklāmas un publicitātes projektu, kas iekļauj šādus elementus: projekta koncepcija, radošais risinājums un publicitātes nodrošinājums.* 3. Ja pretendents ir piegādātāju apvienība vai personālsabiedrība, prasība jāizpilda vismaz vienam no piegādātāju apvienības biedriem (personālsabiedrības biedram) vai visiem piegādātāju apvienības dalībniekiem (personālsabiedrības biedriem) kopā. |
|  | Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents to norāda piedāvājumā pievienojot aizpildītu un parakstītu Nolikuma 7. pielikumu. Lai apliecinātu kvalifikāciju, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgā kvalifikācija ir nepieciešama. | |
|  | Pretendentam jānorāda informācija par apakšuzņēmējiem, kurus plāno piesaistīt līguma izpildē.  Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. | 1. Ja Pretendents iepirkuma līguma izpildē plāno piesaistīt apakšuzņēmējus, Pretendents to norāda piedāvājumā pievienojot aizpildītu un parakstītu Nolikuma 7. pielikumu – norāda informāciju par to, kuru no iepirkuma līguma daļām (apjoms procentos no kopējā līguma apjoma finansiālā izteiksmē un darbu uzskaitījums) Pretendents plāno nodot apakšuzņēmējiem, kā arī visu paredzamo apakšuzņēmēju saraksts (nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos). 2. Katra apakšuzņēmēja apliecinājums vai vienošanās par tā gatavību veikt tam izpildei nododamo līguma daļu. |

## Prasības Tehniskajam piedāvājumam

* 1. Tehniskajā piedāvājumā Pretendentam saskaņā ar Tehniskās specifikācijas prasībām (Nolikuma 2. pielikuma 1. tabula) ir jāsniedz informācija par piedāvāto pakalpojumu, kas noformēts Nolikuma 2. pielikumā 2. tabulas noteiktajā formā.
  2. Ja piedāvājumā tiek izmantots cita autora darbs vai tā fragments, Pretendentam ir jāiesniedz šī autora vai tā pārstāvja piekrišana par darba izmantošanu.
  3. Iesniedzot parakstītu Nolikuma 2. pielikumu, Pretendents apliecina gatavību nodrošināt Tehniskajā specifikācijā norādītos pakalpojumus.
  4. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.

## Prasības Finanšu piedāvājumam

* 1. Finanšu piedāvājums sagatavojams Nolikuma 4. pielikumā norādītajā formā, aizpildot visas paredzētās ailes.
  2. Finanšu piedāvājumā jānorāda piedāvāto pakalpojumu cena, jāiekļauj tajā visi Latvijas Republikas normatīvajos aktos paredzētie nodokļi (izņemot PVN) un izmaksas, kas saistītas ar iepirkuma dokumentācijā minēto nosacījumu nodrošināšanu.
  3. Pretendents Finanšu piedāvājumā cenu norāda EUR bez PVN ar precizitāti 2 (divas) zīmes aiz komata.
  4. Pretendents nodrošina piedāvātās cenas nemainīgumu visā iepirkuma līguma izpildes laikā.

# PIEDĀVĀJUMU VĒRTĒŠANA

1. Piedāvājumu izvēles kritērijs ir saimnieciski visizdevīgākais piedāvājums, saskaņā ar Nolikuma 25. punktā noteiktajiem kritērijiem.
2. Komisija piedāvājumus izvērtē slēgtā sēdē. Komisija pārbauda Pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Nepieciešamības gadījumā atkarībā no iesniegtajiem piedāvājumiem lietderības apsvērumu dēļ un procesuālās ekonomijas nolūkā Komisija ir tiesīga mainīt vērtēšanas secību.
3. Komisija atzinumu došanai ir tiesīga pieaicināt ekspertus ar padomdevēju tiesībām.
4. **Piedāvājumu noformējuma pārbaude**
   1. Komisija novērtē vai piedāvājums sagatavots un noformēts atbilstoši Nolikumā norādītajām noformēšanas prasībām.
   2. Piedāvājumu noformējuma pārbaudes posmā Komisija pārbauda vai iesniegti visi Nolikuma 9.1. – 9.6. punktā norādītie dokumenti.
   3. Komisija noraida Pretendenta piedāvājumu kā neatbilstošu noformējuma prasībām, ja nav iesniegts kāds no Nolikuma 9.1. – 9.6. punktā norādītajiem iesniedzamajiem dokumentiem, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu.
5. **Pretendentu atlase (kvalifikācijas atbilstības pārbaude)**
   1. Komisija ir tiesīga Pretendentu atlasi (kvalifikācijas atbilstības pārbaudi) veikt tikai tam Pretendentam, kuram būtu piešķiramas iepirkuma līguma slēgšanas tiesības.
   2. Komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst Nolikuma 15. punktā norādītajām prasībām.
   3. Ja Komisija konstatē, ka piedāvājumā ietvertā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nosakot samērīgu iesniegšanas termiņu.
6. **Tehnisko piedāvājumu vērtēšana**
   1. Komisija atbilstoši savai kompetencei novērtē, vai Pretendentu iesniegtie Tehniskie piedāvājumi atbilst Nolikuma 16. punktā un Tehniskajā specifikācijā norādītajām prasībām. Tehnisko piedāvājumu Komisija vērtēs atbilstoši Tehniskās specifikācijas prasībām un vērtēšanas kritērijiem, kas noteikti iepirkuma Nolikuma 3. pielikumā (“B” pozīcijā).
   2. Pretendents pēc Pasūtītāja uzaicinājuma ierodas uz reklāmas prezentāciju. Uzaicinājumā tiek norādīts prezentācijas datums un laiks, kas nav īsāks kā 5 (piecas) darba dienas no uzaicinājuma nosūtīšanas dienas. Uzaicinājums tiks nosūtīts elektroniski uz Pretendenta piedāvājumā norādīto e-pasta adresi. reklāmas prezentāciju Komisija vērtēs atbilstoši vērtēšanas kritērijiem, kas noteikti iepirkuma Nolikuma 3. pielikumā “C” pozīcijā. Ja Pretendents neierodas noteiktajā laikā, Pretendenta piedāvājumam “C” pozīcijā tiek piešķirti 0 (nulle) punkti.
7. **Finanšu piedāvājuma vērtēšana**
   1. Komisija pārbauda, vai Finanšu piedāvājumā nav aritmētiskās kļūdas, un nepieciešamības gadījumā labo tās. Par veikto labojumu Finanšu piedāvājumā Komisija informē Pretendentu, kura piedāvājumā ir labota aritmētiskā kļūda. Vērtējot Finanšu piedāvājumu, Pasūtītājs ņem vērā veiktos labojumus.
   2. Komisija vērtē vai Pretendentu Finanšu piedāvājumi atbilst Nolikuma 17. punkta un Finanšu piedāvājuma formā norādītajām prasībām.
   3. Konstatējot nepamatoti lēta piedāvājuma pazīmes, Komisija veic pārbaudi nepamatoti lēta piedāvājuma identificēšanai. Šādā gadījumā Komisija rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot PIL noteikto kārtību. Komisija izvērtē Pretendenta sniegto skaidrojumu un pieņem lēmumu par piedāvājuma noraidīšanu vai tālāku vērtēšanu.
   4. Pretendents Finanšu piedāvājumā cenu norāda EUR bez PVN ar precizitāti 2 (divas) zīmes aiz komata. Ja Pretendents Finanšu piedāvājumā cenu EUR bez PVN norādījis vairāk kā 2 (divas) zīmes aiz komata, Komisija veic cenas noapaļošanu līdz 2 (divām) zīmēm aiz komata: ja nākamā zīme aiz komata, noapaļojot visus iepriekšējos ciparus, ir 5 vai vairāk, Komisija Finanšu piedāvājuma cenas pēdējo ciparu noapaļo par 1 (vienu) zīmi uz augšu.
   5. Ja Finanšu piedāvājuma formā un EIS sistēmā norādītā piedāvātā cena atšķiras, tad par pamatu tiks ņemta un vērtēta Finanšu piedāvājuma formā norādītā cena.
8. **Piedāvājuma izvēle:**
   1. No piedāvājumiem, kas atbilst visām prasībām, Komisija izvēlēsies saimnieciski visizdevīgāko piedāvājumu, saskaņā ar Nolikuma 3. pielikumā noteiktajiem vērtēšanas kritērijiem.
   2. Katrs Komisijas loceklis Pretendentu piedāvājumus vērtē individuāli saskaņā ar Nolikuma 3. pielikumā noteiktajiem vērtēšanas kritērijiem, piešķir noteiktu punktu skaitu attiecīgajam kritērijam un aizpilda individuālo vērtēšanas tabulu, apliecinot to ar savu parakstu.
   3. Maksimālais iegūstamais punktu skaits ir 90 punkti. Iegūto punktu skaits tiek aprēķināts ar precizitāti 2 (divas) zīmes aiz komata. Par saimnieciski visizdevīgāko piedāvājumu tiek atzīts piedāvājums, kurš pēc individuālo vērtējumu apkopošanas ieguvis visaugstāko novērtējumu.
   4. Ja Pretendenta aprēķināto punktu skaits kritērijā B (Projekta apraksts) ir mazāks par 30 (trīsdesmit) punktiem, Pretendenta piedāvājums tiek atzīts par neatbilstošu iepirkuma Nolikuma un Tehniskās specifikācijas prasībām.
   5. Komisijas locekļu individuālos novērtējumus apkopo kopējā tabulā. Pamatojoties uz Komisijas locekļu individuālo vērtējumu, aprēķina vidējo komisijas locekļu vērtējumu katram kritērijam (saskaitot Komisijas locekļu individuālos aprēķinātos vērtējumus katrā kritērijā un izdalot to ar vērtējumu veikušo Komisijas locekļu skaitu) un aprēķina piedāvājuma kopējo iegūto punktu skaitu (saskaitot aprēķināto vidējo Komisijas locekļu vērtējumu katrā kritērijā):

|  |
| --- |
| **Vvid =A +** ∑**B/q +** ∑**C/q**, kur  Vvid – katra piedāvājuma vērtējums,  ∑ – Komisijas locekļu vidējā vērtējumu summa katram kritērijam (B,C),  q – vērtējumu veikušo Komisijas locekļu skaits. |

* 1. Ja pirms tam, kad pieņems lēmumu par iepirkuma līguma slēgšanas tiesību piešķiršanu, konstatēs, ka divu vai vairāku Pretendentu piedāvājumi ir ieguvuši vienādu augstāko punktu skaitu, Komisija izvēlās piedāvājumu, kurš ieguvis lielāku punktu skaitu “B” kritērijā. Gadījumā, ja arī “B” kritērijā punktu skaits ir vienāds, Komisija izvēlas piedāvājumu, kurš ieguvis lielāku punktu skaitu “A” kritērijā. Ja arī “A” kritērijā iegūto punktu skaits ir vienāds, Komisija izvēlas piedāvājumu, ko iesniedzis Pretendents, kas ir nacionālā līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionālā līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja neviens no Pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi Pretendenti, tad uzvarētājs tiks noteikts, veicot izlozi Pretendentu klātbūtnē. Par izlozes norisi (datumu un laiku) katrs izlozes dalībnieks tiks informēts 3 (trīs) darba dienas iepriekš, nosūtot tam elektroniski vēstuli. Izlozes laiks un datums pēc Pretendenta lūguma netiek mainīts. Pretendentam ir tiesības, bet ne pienākums piedalīties izlozē. Izlozes process tiek dokumentēts. Par rezultātiem visi Pretendenti tiek informēti Nolikuma 27. punktā noteiktajā kārtībā.
  2. Komisija veic Pretendenta, kuram būtu piešķiramas līguma slēgšanas tiesības, atbilstības PIL 9. panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteikto Pretendentu izslēgšanas gadījumu pārbaudi.

1. Komisija turpmāk piedāvājumu neizskata un attiecīgo Pretendentu izslēdz no turpmākās dalības iepirkumā, ja:
   1. piedāvājumu izvērtēšanas laikā Pretendents savu piedāvājumu atsauc vai maina, vai
   2. Pretendents nav iesniedzis pieprasīto informāciju, vai
   3. piedāvājums neatbilst kādai iepirkuma Nolikumā noteiktajai prasībai, vai
   4. piedāvājums tiek atzīts par nepamatoti lētu.

# IEPIRKUMA LĪGUMA SLĒGŠANA

1. 3 (trīs) darba dienu laikā pēc lēmuma pieņemšanas visi Pretendenti rakstiski tiek informēti par pieņemto lēmumu.
2. Ar izraudzīto Pretendentu tiks slēgts iepirkuma līgums saskaņā ar Nolikumam pievienoto iepirkuma līguma projektu (Nolikuma 8.pielikums). Iepirkuma līgums var tikt precizēts, pamatojoties uz normatīvajiem aktiem, iepirkuma Nolikumu un iepirkuma uzvarētāja piedāvājumu.
3. Ja izraudzītais Pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt līgumu ar nākamo Pretendentu, kurš iesniedzis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, kurš iesniedzis saimnieciski visizdevīgāko piedāvājumu, bet tas atsakās līgumu slēgt, Komisija pieņem lēmumu pārtraukt iepirkumu, neizvēloties nevienu piedāvājumu.
4. Pirms lēmuma pieņemšanas par līguma noslēgšanu ar nākamo Pretendentu, kurš iesniedzis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkumu, neizvēloties nevienu piedāvājumu.

# CITA INFORMĀCIJA UN NOTEIKUMI

1. Pasūtītājs apliecina, ka ievēros Pretendenta tiesības uz personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem. Konfidencialitātes nosacījumus Pasūtītājs ievēros arī pēc pilnīgas līguma izpildes.
2. Pasūtītājs ir tiesīgs atteikties no iepirkuma līguma noslēgšanas, ja līgumcenas samaksai nav pieejams pietiekošs finansējums.
3. Citas saistības attiecībā uz iepirkuma norisi, kas nav atrunātas Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
4. Nolikumam ir pievienoti 8 (astoņi) pielikumi, kas uzskatāmi par iepirkuma Nolikuma neatņemamu sastāvdaļu:
   1. **1. pielikums –** Pieteikums;
   2. **2. pielikums –** Tehniskā specifikācija/Tehniskais piedāvājums;
   3. **2.1. pielikums –** Komunikācijas plāns;
   4. **3. pielikums –** Vērtēšanas kritēriji;
   5. **4. pielikums –** Finanšu piedāvājums;
   6. **5. pielikums –** Pieredzes apliecinājums Pretendentam;
   7. **6. pielikums –** Pieredzes apliecinājums speciālistiem;
   8. **7. pielikums –** Citām personām nododamo darbu saraksts;
   9. **8. pielikums –** Līguma projekts.

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> . [↑](#footnote-ref-1)